ai4bharat/Pralekha huggingface dataset:
ಕೃಷಿ ಸಚಿವಾಲಯ
ಲಾಕ್ಡೌನ್: ಕೃಷಿ ಮಾರುಕಟ್ಟೆಯ ಕಾರ್ಯನಿರ್ವವಣೆ ದ್ವಿಗುಣಗೊಂಡಿವೆ
ಲಾಕ್ಡೌನ್: ಕೃಷಿ ಮಾರುಕಟ್ಟೆಯ ಕಾರ್ಯನಿರ್ವವಣೆ ದ್ವಿಗುಣಗೊಂಡಿವೆ
ಮಾರುಕಟ್ಟೆ ಮಂಡಿಗಳಿಗೆ ತರಕಾರಿ ಸರಬರಾಜು ಕಳೆದ ತಿಂಗಳಿಗೆ ಹೋಲಿಸಿದರೆ ಹೆಚ್ಚಾಗಿದ್ದು ; ಮಾರ್ಚ್ 16 ರಿಂದ ಈರುಳ್ಳಿ ಆರು ಪಟ್ಟು ಹೆಚ್ಚಳ, ಆಲೂಗಡ್ಡೆ ಮತ್ತು ಟೊಮೆಟೊ ದ್ವಿಗುಣವಾಗಿದೆ
ದ್ವಿದಳ ಧಾನ್ಯಗಳ ಕೊಯ್ಲು ಮತ್ತು ಆಲೂಗಡ್ಡೆ ಬಹುತೇಕ ಪೂರ್ಣಗೊಂಡಿದೆ; ಕಬ್ಬು, ಗೋಧಿ ಮತ್ತು ರಬಿ ಈರುಳ್ಳಿ ಪೂರ್ಣಗೊಳ್ಳುವ ಹಂತದಲ್ಲಿದೆ
ಲಾಕ್ ಡೌನ್ ಅವಧಿಯಲ್ಲಿ ರೈತರಿಗೆ ಮತ್ತು ಕೃಷಿ ಚಟುವಟಿಕೆಗಳಿಗೆ ಕ್ಷೇತ್ರ ಮಟ್ಟದಲ್ಲಿ ಅನುಕೂಲವಾಗುವಂತೆ ಭಾರತ ಸರ್ಕಾರದ ಕೃಷಿ, ಸಹಕಾರ ಮತ್ತು ರೈತರ ಕಲ್ಯಾಣ ಇಲಾಖೆ ಹಲವಾರು ಕ್ರಮಗಳನ್ನು ತೆಗೆದುಕೊಳ್ಳುತ್ತಿದೆ. ಚಟುವಟಿಕೆಗಳ ಸ್ಥಿತಿಯ ಹೊಸಮಾಹಿತಿಯನ್ನು ಕೆಳಗೆ ನೀಡಲಾಗಿದೆ:
- ದೇಶದ 2587 ಪ್ರಧಾನ / ಮುಖ್ಯ ಕೃಷಿ ಮಾರುಕಟ್ಟೆಗಳಲ್ಲಿ, 1091 ಮಾರುಕಟ್ಟೆಗಳು 26.03.2020 ರಂದು ಲಾಕ್ಡೌನ್ ಅವಧಿಯ ಆರಂಭದಲ್ಲಿ ಕಾರ್ಯನಿರ್ವಹಿಸುತ್ತಿದ್ದವು, ಇದು 21.04.2020 ರಂತೆ 2069 ಮಾರುಕಟ್ಟೆಗಳಿಗೆ ಏರಿದೆ.
- ಮಾರ್ಚ್ 16, 2020 ಕ್ಕೆ ಹೋಲಿಸಿದರೆ ಏಪ್ರಿಲ್ 21,2020 ರಂದು ಮಂಡಿಗಳಲ್ಲಿ ಈರುಳ್ಳಿ, ಆಲೂಗಡ್ಡೆ ಮತ್ತು ಟೊಮೆಟೊ ತರಕಾರಿಗಳ ಆಗಮನ ಕ್ರಮವಾಗಿ ಶೇಕಡ 622, ಶೇಕಡ187. ಮತ್ತು ಶೇಕಡ 210 ಹೆಚ್ಚಾಗಿದೆ.
- ರಬಿ ಋತುವಿನಲ್ಲಿ 2020 ರಲ್ಲಿ, ಬೆಂಬಲ ಬೆಲೆಯಲ್ಲಿ ದ್ವಿದಳ ಧಾನ್ಯಗಳು ಮತ್ತು ಎಣ್ಣೆಬೀಜಗಳ ಸಂಗ್ರಹವು ಪ್ರಸ್ತುತ ಇಪ್ಪತ್ತು  ರಾಜ್ಯಗಳಲ್ಲಿ ಪ್ರಗತಿಯಲ್ಲಿದೆ. ನಾಫೆಡ್ ಮತ್ತು ಎಫ್ಸಿಐ ಸಂಸ್ಥೆಗಳು 1447.55 ಕೋಟಿ ರೂ.ಗಳ ಮೌಲ್ಯದ 1,43,064.76 ಮೆ.ಟನ್ ದ್ವಿದಳ ಧಾನ್ಯಗಳು ಮತ್ತು 1,35,993.31 ಮೆ.ಟನ್ ಎಣ್ಣೆಬೀಜಗಳನ್ನು ಖರೀದಿಸಿವೆ, ಇದರಿಂದಾಗಿ 1,83,989 ರೈತರಿಗೆ ಲಾಭವಾಗಿದೆ
- ಮುಂಗಾರಿನ ಲಾಭ ಪಡೆಯಲು ರಾಜ್ಯಗಳು ರಾಷ್ಟ್ರೀಯ ಬಿದಿರಿನ ಮಿಷನ್ ಅಡಿಯಲ್ಲಿ ಚಟುವಟಿಕೆಗಳನ್ನು ಪ್ರಾರಂಭಿಸಿವೆ. ಕಾರ್ಮಿಕರಿಗೆ ಮುಖಗವಸುಗಳು, ಆಹಾರ ಇತ್ಯಾದಿಗಳನ್ನು ಒದಗಿಸುವ ಮೂಲಕ ಉತ್ತರಾಖಂಡದ ಪಿಥೋರಗ ಢ್ ಜಿಲ್ಲೆಯಲ್ಲಿ ಬಿದಿರಿನ ನರ್ಸರಿ ತಯಾರಿಕೆ ಪ್ರಾರಂಭವಾಗಿದೆ. ಗುಜರಾತ್ನ ಸಬರ್ಕಂತ ಮತ್ತು ವನ್ಸಡ ಜಿಲ್ಲೆಗಳಲ್ಲಿ ನರ್ಸರಿಗಳನ್ನು ಬೆಳೆಸಲಾಗಿದೆ. ಅಸ್ಸಾಂನ ಕಮ್ರೂಪ್ ಜಿಲ್ಲೆಯ ಡಿಮೋರಿಯಾ ಬ್ಲಾಕ್ನಲ್ಲಿ 520 ರೈತರನ್ನು ಒಳಗೊಂಡ 585 ಹೆಕ್ಟೇರ್ ಪ್ರದೇಶದಲ್ಲಿ ರೈತ ಉತ್ಪಾದಕ ಸಂಸ್ಥೆ  ಗಳು ಬಿದಿರಿನ ಪ್ಲಾಂಟೇಷನ್ ಆರಂಭಿಸಿವೆ.
- 24.3.2020 ರಿಂದ ಇಲ್ಲಿಯವರೆಗಿನ ಲಾಕ್ ಡೌನ್ ಅವಧಿಯಲ್ಲಿ ಪ್ರಧಾನ ಮಂತ್ರಿ ಕಿಸಾನ್ ಸಮ್ಮಾನ್ ನಿಧಿ  ಯೋಜನೆಯಡಿ ಸುಮಾರು 8.938 ಕೋಟಿ ರೈತ ಕುಟುಂಬಗಳಿಗೆ ಅನುಕೂಲವಾಗಿದೆ ಮತ್ತು 17,876.7 ಕೋಟಿ ರೂಪಾಯಿಗಳನ್ನು ಇದುವರೆಗೆ ಬಿಡುಗಡೆ ಮಾಡಲಾಗಿದೆ.
22.04.2020 ರಂತೆ ಕೊಯ್ಲು ಸ್ಥಿತಿ
ಗೋಧಿ: ಪ್ರಮುಖ ಗೋಧಿ ಬೆಳೆಯುವ ರಾಜ್ಯಗಳಲ್ಲಿ, ಕೊಯ್ಲಿನ ಸ್ಥಿತಿ ಉತ್ತೇಜನಕಾರಿಯಾಗಿದೆ. ರಾಜ್ಯಗಳು ವರದಿ ಮಾಡಿದಂತೆ ಮಧ್ಯಪ್ರದೇಶದಲ್ಲಿ ಸುಮಾರು 98-99%, ರಾಜಸ್ಥಾನದಲ್ಲಿ 88-90%, ಉತ್ತರಪ್ರದೇಶದಲ್ಲಿ 75-78%, ಹರಿಯಾಣದಲ್ಲಿ 40-45%, ಪಂಜಾಬ್ನಲ್ಲಿ 35-40% ಮತ್ತು 82 ಇತರ ರಾಜ್ಯಗಳಲ್ಲಿ -84%.
ಬೇಳೆಕಾಳುಗಳು: ರಾಜ್ಯಗಳು ವರದಿ ಮಾಡಿದಂತೆ, ಬೇಳೆಕಾಳುಗಳ ಕೊಯ್ಲು ಬಹುತೇಕ ಎಲ್ಲ ರಾಜ್ಯಗಳಲ್ಲಿ ಪೂರ್ಣಗೊಂಡಿದೆ.
ಕಬ್ಬು: ರಾಜ್ಯಗಳು ವರದಿ ಮಾಡಿದಂತೆ ಮಹಾರಾಷ್ಟ್ರ, ಕರ್ನಾಟಕ, ಗುಜರಾತ್, ಆಂಧ್ರಪ್ರದೇಶ, ತೆಲಂಗಾಣ ಮತ್ತು ಪಂಜಾಬ್ನಲ್ಲಿ ಕಬ್ಬಿನ ಕೊಯ್ಲು 100% ಪೂರ್ಣಗೊಂಡಿದೆ. ತಮಿಳುನಾಡು, ಬಿಹಾರ, ಹರಿಯಾಣ ಮತ್ತು ಉತ್ತರಾಖಂಡದಲ್ಲಿ ಸುಮಾರು 92-98% ರಷ್ಟು ಕೊಯ್ಲು ಪೂರ್ಣಗೊಂಡಿದ್ದರೆ, ಉತ್ತರ ಪ್ರದೇಶದಲ್ಲಿ 80-85% ಕೊಯ್ಲು ಪೂರ್ಣಗೊಂಡಿದೆ.
ಆಲೂಗಡ್ಡೆ: ಆಲೂಗೆಡ್ಡೆ ಕೊಯ್ಲು ಪೂರ್ಣಗೊಂಡಿದೆ ಮತ್ತು ಸಂಗ್ರಹಣೆಯು ಪ್ರಕ್ರಿಯೆಯಲ್ಲಿದೆ.
ಈರುಳ್ಳಿ: ಸಣ್ಣ ರೈತರ ಹೊಲದಲ್ಲಿ ರಬಿ ಈರುಳ್ಳಿ ಕೊಯ್ಲು ಬಹುತೇಕ ಪೂರ್ಣಗೊಂಡಿದೆ. ದೊಡ್ಡ ರೈತರ ಪ್ಲಾಟ್ಗಳಲ್ಲಿ ಕೊಯ್ಲು ಪ್ರಗತಿಯಲ್ಲಿದೆ ಮತ್ತು ಇದು ಮೇ ಎರಡನೇ ವಾರದವರೆಗೆ ವಿಸ್ತರಿಸಬಹುದು.
ಪ್ರಧಾನ ಮಂತ್ರಿಯವರ ಕಛೇರಿ
ಆಚಾರ್ಯ ವಿನೋಬಾ ಭಾವೆ ಜಯಂತಿ; ಪ್ರಧಾನ ಮಂತ್ರಿ ಅವರಿಂದ ಗೌರವ ನಮನ
ಸ್ವಾತಂತ್ರ್ಯ ಹೋರಾಟಗಾರ, ಚಿಂತಕ ಮತ್ತು ವಿದ್ವಾಂಸ ಆಚಾರ್ಯ ವಿನೋಬಾ ಭಾವೆ ಅವರ ಜಯಂತಿ ಅಂಗವಾಗಿ ಪ್ರಧಾನ ಮಂತ್ರಿ ಶ್ರೀ ನರೇಂದ್ರ ಮೋದಿ ಅವರು ಗೌರವ ನಮನ ಸಲ್ಲಿಸಿದ್ದಾರೆ.
ಈ ಕುರಿತು ಸರಣಿ ಟ್ವೀಟ್ ಮಾಡಿರುವ ಪ್ರಧಾನ ಮಂತ್ರಿ ಅವರು:
“ವಿನೋಬಾ ಭಾವೆ ಅವರು ಸಮಾಜದಲ್ಲಿದ್ದ ಅಸ್ಪೃಶ್ಯತೆಯ ಪ್ರಬಲ ವಿರೋಧಿಯಾಗಿದ್ದರು. ಭಾರತಕ್ಕೆ ಸ್ವಾತಂತ್ರ್ಯ ತಂದುಕೊಡಲು ಅವರು ಅಚಲ ಬದ್ಧತೆ ಹೊಂದಿದ್ದರು. ಅಹಿಂಸಾ ಮಾರ್ಗದ ಹೋರಾಟದಲ್ಲಿ ಅವರಿಗೆ ದೃಢ ನಂಬಿಕೆ ಇತ್ತು. ಅಲ್ಲದೆ, ಅವರು ಸದಾ ರಚನಾತ್ಮಕ ಕಾರ್ಯಗಳಲ್ಲಿ ತೊಡಗಿಸಿಕೊಳ್ಳುತ್ತಿದ್ದರು. ಎಲ್ಲಕ್ಕಿಂತ ಅವರು ಅತ್ಯಂತ ಶ್ರೇಷ್ಠ ಚಿಂತಕರಾಗಿದ್ದರು ಎಂದು ಮಹಾತ್ಮ ಗಾಂಧಿ ಬಣ್ಣಿಸಿದ್ದಾರೆ.”
ಆಚಾರ್ಯ ವಿನೋಬಾ ಭಾವೆ ಅವರ ಜಯಂತಿ ಸ್ಮರಣೆಯ ಗೌರವ ನಮನಗಳು. ಎಂದಿದ್ದಾರೆ.
“ದೇಶ ಸ್ವಾತಂತ್ರ್ಯ ಗಳಿಸಿದ ನಂತರ ಆಚಾರ್ಯ ವಿನೋಬಾ ಭಾವೆ ಅವರು ರಾಷ್ಟ್ರಪಿತ ಮಹಾತ್ಮ ಗಾಂಧೀಜಿ ಅವರ ಉದಾತ್ತ ತತ್ವ ಮತ್ತು ಸಿದ್ಧಾಂತಗಳನ್ನು ಮುಂದುವರಿಸಿದರು. ದೇಶದ ಬಡವರು ಮತ್ತು ದೀನ ದಲಿತರಿಗೆ ಗುಣಮಟ್ಟದ ಜೀವನ ಖಾತ್ರಿಪಡಿಸಲು ಅವರು ಬೃಹತ್ ಸಾಮೂಹಿಕ ಚಳವಳಿಗಳನ್ನೇ ನಡೆಸಿದರು. ಸಮಷ್ಟಿ ಸ್ಫೂರ್ತಿಗೆ ಅವರು ಸದಾ ನೀಡುತ್ತಿದ್ದ ಆದ್ಯತೆ ಅಥವಾ ಒತ್ತು ಮುಂಬರುವ ಅನೇಕ ಪೀಳಿಗೆಗಳಿಗೆ ಯಾವಾಗಲೂ ಪ್ರೇರಣೆ ಮತ್ತು ಸ್ಫೂರ್ತಿ ಒದಗಿಸಲಿದೆ” ಎಂದು ಪ್ರಧಾನ ಮಂತ್ರಿ ಟ್ವೀಟ್ ಮಾಡಿದ್ದಾರೆ.
ಪ್ರಧಾನ ಮಂತ್ರಿಯವರ ಕಛೇರಿ
ಸೆಂಟ್ರಲ್ ಬ್ಯಾಂಕಿಂಗ್ ಅವಾರ್ಡ್ಸ್ 2023 ರಲ್ಲಿ 'ವರ್ಷದ ಗವರ್ನರ್' ಪ್ರಶಸ್ತಿಗಾಗಿ ಆರ್ ಬಿಐ ಗವರ್ನರ್ ಶ್ರೀ ಶಕ್ತಿಕಾಂತ ದಾಸ್ ಅವರನ್ನು ಪ್ರಧಾನಮಂತ್ರಿ ಅಭಿನಂದಿಸಿದರು.
ಪ್ರಧಾನಮಂತ್ರಿ ಶ್ರೀ ನರೇಂದ್ರ ಮೋದಿ ಅವರು, ಕೇಂದ್ರೀಯ ಬ್ಯಾಂಕಿಂಗ್ ಪ್ರಶಸ್ತಿಗಳು 2023ರಲ್ಲಿ 'ವರ್ಷದ ಗವರ್ನರ್' ಪ್ರಶಸ್ತಿಗೆ ಭಾಜನರಾದ ಆರ್ ಬಿಐ ಗವರ್ನರ್ ಶ್ರೀ ಶಕ್ತಿಕಾಂತ ದಾಸ್ ಅವರನ್ನು ಅಭಿನಂದಿಸಿದ್ದಾರೆ.
ಸಿಎನ್ ಬಿಸಿ ಟಿವಿ 18 ರ ಸುದ್ದಿಯನ್ನು ಹಂಚಿಕೊಂಡ ಪ್ರಧಾನಮಂತ್ರಿ;
"@RBI ಗವರ್ನರ್ ಶ್ರೀ ಶಕ್ತಿಕಾಂತ ದಾಸ್ ಜೀ ಅವರಿಗೆ 2023 ರ ಕೇಂದ್ರ ಬ್ಯಾಂಕಿಂಗ್ ಪ್ರಶಸ್ತಿಗಳಲ್ಲಿ 'ವರ್ಷದ ಗವರ್ನರ್' ಪ್ರಶಸ್ತಿಯನ್ನು ನೀಡಿರುವುದು ನಮ್ಮ ದೇಶಕ್ಕೆ ಅಪಾರ ಹೆಮ್ಮೆಯ ವಿಷಯವಾಗಿದೆ. ಅವರಿಗೆ ಅಭಿನಂದನೆಗಳು,’’ಎಂದಿದ್ದಾರೆ.
ಮಾನವ ಸಂಪನ್ಮೂಲ ಅಭಿವೃದ್ಧಿ ಸಚಿವಾಲಯ
ಜ್ಞಾನವುಳ್ಳ ವ್ಯಕ್ತಿ ನ್ಯಾಯಯುತ ಸಮಾಜ ಮತ್ತು ಅದರಲ್ಲೂ ಪ್ರಗತಿಶೀಲ ಸಮಾಜದ ಅವಿಭಾಜ್ಯ ಅಂಗ - ಕೇಂದ್ರ ಶಿಕ್ಷಣ ಸಚಿವರು
ಇಂಡಿಯನ್ ಪಬ್ಲಿಕ್ ಸ್ಕೂಲ್ಸ್ ಕಾನ್ಫರೆನ್ಸ್  ಇದರ ಪ್ರಾಂಶುಪಾಲರ 82ನೇ ಸಮಾವೇಶವನ್ನು ಉದ್ದೇಶಿಸಿ ಶ್ರೀ ಧರ್ಮೇಂದ್ರ ಪ್ರಧಾನ್ ಅವರು ಭಾಷಣ ಮಾಡಿದರು
ಡೂನ್ ಸ್ಕೂಲ್ ಆಯೋಜಿಸಿದ್ದ ಇಂಡಿಯನ್ ಪಬ್ಲಿಕ್ ಸ್ಕೂಲ್ಸ್ ಕಾನ್ಫರೆನ್ಸ್  ಇದರ ಪ್ರಾಂಶುಪಾಲರ 82ನೇ ಸಮಾವೇಶವನ್ನು ಉದ್ದೇಶಿಸಿ ಕೇಂದ್ರ ಶಿಕ್ಷಣ ಮತ್ತು ಕೌಶಲ್ಯಾಭಿವೃದ್ಧಿ ಸಚಿವ ಶ್ರೀ ಧರ್ಮೇಂದ್ರ ಪ್ರಧಾನ್ ಅವರು ಭಾಷಣ ಮಾಡಿದರು.
ರಾಷ್ಟ್ರೀಯ ಶಿಕ್ಷಣ ನೀತಿ  ಸಾಮಾಜಿಕವಾಗಿ ಮತ್ತು ಆರ್ಥಿಕವಾಗಿ ಹಿಂದುಳಿದ ಗುಂಪುಗಳಿಗೆ ವಿಶೇಷ ಒತ್ತು ನೀಡುವುದರೊಂದಿಗೆ ಸಮಾನ ಮತ್ತು ಅಂತರ್ಗತ ಶಿಕ್ಷಣದ ಮೇಲೆ ಕೇಂದ್ರೀಕರಿಸುತ್ತದೆ. ಅಂತರ್ಗತ ತರಗತಿಯು ಅಸಂಖ್ಯಾತ ಅನುಭವಗಳು ಮತ್ತು ದೃಷ್ಟಿಕೋನಗಳಿಂದ ಪ್ರತಿಯೊಬ್ಬರಿಗೂ ಪ್ರಯೋಜನವನ್ನು ನೀಡುತ್ತದೆ ಮತ್ತು ಈ ದೇಶವು ಎದುರಿಸುತ್ತಿರುವ ವಿವಿಧ ಸವಾಲುಗಳನ್ನು ಅರ್ಥಮಾಡಿಕೊಳ್ಳುತ್ತದೆ ಎಂದು ಕೇಂದ್ರ ಶಿಕ್ಷಣ ಮತ್ತು ಕೌಶಲ್ಯಾಭಿವೃದ್ಧಿ ಸಚಿವ ಶ್ರೀ ಧರ್ಮೇಂದ್ರ ಪ್ರಧಾನ್ ಅವರು ಹೇಳಿದರು. ನಮ್ಮ ಪ್ರಮುಖ ಶಾಲೆಗಳು ಎಷ್ಟು ಅಂತರ್ಗತವಾಗಿವೆ ಎಂಬುದನ್ನು ಗುರುತಿಸಿ ಕೊಳ್ಳುವಂತೆ ಮತ್ತು ದೇಶದ ಪ್ರತಿಯೊಂದು ಮಗುವೂ ಅತ್ಯುತ್ತಮ ಶಿಕ್ಷಣವನ್ನು ಪಡೆಯುವುದನ್ನು ಖಚಿತಪಡಿಸಿಕೊಳ್ಳಲು ಇನ್ನೇನು ನಾವು ಮಾಡಬಹುದು ಎಂದು ಈ ಸಮ್ಮೇಳನದಲ್ಲಿ ಭಾಗವಹಿಸುವ ಎಲ್ಲಾ ಶಾಲೆಗಳನ್ನು ಸಚಿವರು ಈ ಸಂದರ್ಭದಲ್ಲಿ ಒತ್ತಾಯಿಸಿದರು
ಜ್ಞಾನವುಳ್ಳ ವ್ಯಕ್ತಿ ಉತ್ತಮ ಸಮಾಜ, ನ್ಯಾಯಯುತ ಸಮಾಜ ಮತ್ತು ಪ್ರಗತಿಶೀಲ ಸಮಾಜದ ನಿರ್ಮಾಣದ ಮೂಲಭೂತ ಅವಿಭಾಜ್ಯ ಅಂಗ ಎಂದು ಸಚಿವರು ಹೇಳಿದರು. ಆ ಜ್ಞಾನವು ಕಲಿಯುವ, ಅನ್ವಯಿಸುವ ಮತ್ತು ರವಾನಿಸುವ ಇಚ್ಛೆಯು ಮಾನವೀಯತೆಯನ್ನು ಸೃಷ್ಟಿಸಿದೆ, ಬೆಂಕಿಯನ್ನು ಅನ್ವೇಷಿಸುವುದರಿಂದ ಹಿಡಿದು, ಬೇಸಾಯ ಮಾಡುವವರೆಗೆ, ಆಕಾಶವನ್ನು ದಾಟಿ ನಕ್ಷತ್ರ ತಲುಪಲು, ನಕ್ಷತ್ರಗಳ ನಡುವೆ ತೇಲುವಂತೆ ಮಾಡಿದೆ. ನಮ್ಮ ಮಕ್ಕಳಿಗೆ ಶಿಕ್ಷಣದ ಮೂಲಭೂತ ಹಕ್ಕನ್ನು ನೀಡಲು, ಅವರ ಸಂಪೂರ್ಣ ಸಾಮರ್ಥ್ಯಕ್ಕೆ ಮಾರ್ಗದರ್ಶನ ನೀಡಲು ಮತ್ತು ಆ ಮೂಲಕ ನಮ್ಮ ದೇಶ ಮತ್ತು ಈ ಜಗತ್ತನ್ನು ಉತ್ತಮಗೊಳಿಸಲು ಅವಕಾಶ ಸೃಷ್ಟಿಸುವುದು ನಮ್ಮಲ್ಲಿ ಪ್ರತಿಯೊಬ್ಬರ ಮೂಲ ಕರ್ತವ್ಯವಾಗಿದೆ ಎಂದು ಸಚಿವರು ಹೇಳಿದರು.
ಕೇವಲ ಕೆಲವು ವಸತಿ ಶಾಲೆಗಳೊಂದಿಗೆ 1939 ರಲ್ಲಿ ಪ್ರಾರಂಭವಾದ ಐ.ಪಿ.ಎಸ್.ಸಿ. ಈಗ ಸೈನಿಕ ಶಾಲೆಗಳು ಮತ್ತು ಮಿಲಿಟರಿ ಶಾಲೆಗಳು ಸೇರಿದಂತೆ 81 ಶಾಲೆಗಳ ಬಲವನ್ನು ಹೊಂದಿದೆ. ನಾಳಿನ ಪೀಳಿಗೆಯ ಮೇಲೆ ಪ್ರಭಾವ ಬೀರುವ ಶಕ್ತಿಯ ದೃಷ್ಟಿಯಿಂದ ಭಾರತದ 80 ಕ್ಕೂ ಹೆಚ್ಚು ಪ್ರಮುಖ ಶಾಲೆಗಳ ಮುಖ್ಯೋಪಾಧ್ಯಾಯರು, ಮುಖ್ಯೋಪಾಧ್ಯಾಯಿನಿಯರು ಭಾಗವಹಿಸಿರುವ ಈ ವಾರ್ಷಿಕ ಸಭೆಯು ಬಹಳ ಮಹತ್ವದ ತೂಕವನ್ನು ಹೊಂದಿದೆ ಎಂಬ ವಿಷಯ ಅರಿತು ಸಚಿವರು ಸಂತನ ವ್ಯಕ್ತಪಡಿಸಿದರು.
ಪ್ರತಿಯೊಬ್ಬರೂ ಹೊಸದನ್ನು, ಗುರುತಿಸಿ ಪ್ರತಿಬಿಂಬಿಸಲು ಏನನ್ನಾದರೂ ಕಲಿತಿದ್ದಾರೆ, ಆವಿಷ್ಕರಿಸಲು ಮತ್ತು ತಮ್ಮ ಶಾಲೆಗಳಲ್ಲಿ ಅನುಷ್ಠಾನಗೊಳಿಸಲು ಏನನ್ನಾದರೂ ಕಲಿಯುವ ಮೂಲಕ ಹಾಗೂ ಸಮಾಜ ಮತ್ತು ರಾಷ್ಟ್ರದ ಅರಿತ ನಾಯಕರನ್ನು ತಯಾರಿಸುವ ಈ ಸಮ್ಮೇಳನ ನಿಜಕ್ಕೂ ಸಾರ್ಥಕವಾಗಿದೆ ಎಂದು ಕೇಂದ್ರ ಶಿಕ್ಷಣ ಮತ್ತು ಕೌಶಲ್ಯಾಭಿವೃದ್ಧಿ ಸಚಿವ ಶ್ರೀ ಧರ್ಮೇಂದ್ರ ಪ್ರಧಾನ್ ಅವರು ತಮ್ಮ ಅಭಿಪ್ರಾಯ ತಿಳಿಸಿದರು.
1939 ರಲ್ಲಿ ಪ್ರಾರಂಭವಾದಾಗಿನಿಂದ, ಐ.ಪಿ.ಎಸ್.ಸಿ.ಯು ಭಾರತದಲ್ಲಿನ ಸಾರ್ವಜನಿಕ ಶಾಲೆಗಳಿಗೆ ಸಂಪ್ರದಾಯಗಳನ್ನು ರೂಪಿಸುವಲ್ಲಿ ಮಾರ್ಗದರ್ಶನ ನೀಡುತ್ತಾ ಬಂದಿದೆ, ಹಾಗೂ ವಿದ್ಯಾರ್ಥಿಗಳ ಉತ್ತಮ ಗುಣಸ್ವಭಾವ ಮತ್ತು ವ್ಯಕ್ತಿತ್ವವನ್ನು ನಿರ್ಮಿಸುವ ಉತ್ತಮ ಶಿಕ್ಷಣವನ್ನು ಹುಟ್ಟುಹಾಕಿದೆ.
ಈ ಸಂದರ್ಭದಲ್ಲಿ ಐ.ಪಿ.ಎಸ್.ಸಿ. ಅಧ್ಯಕ್ಷರಾದ ಶ್ರೀಮತಿ ನಿಶಿ ಮಿಶ್ರಾ, ಡೂನ್ ಸ್ಕೂಲ್ ಮುಖ್ಯೋಪಾಧ್ಯಾಯ ಡಾ. ಜಗ್ ಪ್ರೀತ್ ಸಿಂಗ್ ಅವರು ಉಪಸ್ಥಿತರಿದ್ದರು.
ಸಂಪುಟ
ಜಮ್ಮು –ಕಾಶ್ಮೀರದ ಉಧಂಪುರ ಜಿಲ್ಲೆಯಲ್ಲಿ ರಕ್ಷಣಾ ಇಲಾಖೆಯ 7.118 ಎಕರೆ ಭೂಮಿಯನ್ನು ಕೇಂದ್ರೀಯ ವಿದ್ಯಾಲಯ ಸಂಖ್ಯೆ 2ರ ನಿರ್ಮಾಣಕ್ಕಾಗಿ ಕೇಂದ್ರೀಯ ವಿದ್ಯಾಲಯ ಸಂಘಟನೆಗೆ ವರ್ಗಾಯಿಸಲು ಸಂಪುಟದ ಅಂಗೀಕಾರ.
ಜಮ್ಮು –ಕಾಶ್ಮೀರದ ಉಧಂಪುರ ಜಿಲ್ಲೆಯಲ್ಲಿ ರಕ್ಷಣಾ ಇಲಾಖೆಯ 7.118 ಎಕರೆ ಭೂಮಿಯನ್ನು ಕೇಂದ್ರೀಯ ವಿದ್ಯಾಲಯ ಸಂಖ್ಯೆ 2ರ ನಿರ್ಮಾಣಕ್ಕಾಗಿ ಕೇಂದ್ರೀಯ ವಿದ್ಯಾಲಯ ಸಂಘಟನೆಗೆ ವರ್ಗಾಯಿಸಲು ಸಂಪುಟದ ಅಂಗೀಕಾರ.
ಪ್ರಧಾನ ಮಂತ್ರಿ ಶ್ರೀ ನರೇಂದ್ರ ಮೋದಿ ಅವರ ಅಧ್ಯಕ್ಷತೆಯಲ್ಲಿ ನಡೆದ ಕೇಂದ್ರ ಸಂಪುಟ ಸಭೆ ರಕ್ಷಣಾ ಇಲಾಖೆಗೆ ಸೇರಿದ 7.118 ಎಕರೆ ಭೂಮಿಯನ್ನು 30 ವರ್ಷಗಳ ಧೀರ್ಘಾವಧಿ ಮತ್ತು 30 ವರ್ಷದ ಎರಡು ಅವಧಿಗಳಿಗೆ ನವೀಕರಿಸಲು ಅವಕಾಶ ಇರುವಂತೆ ಕೇಂದ್ರೀಯ ವಿದ್ಯಾಲಯ ಸಂಘಟನೆಗೆ  ವರ್ಗಾಯಿಸಲು ನಿರ್ಧರಿಸಿತು. ಜಮ್ಮು ಮತ್ತು ಕಾಶ್ಮೀರದ ಉಧಂಪುರ ಜಿಲ್ಲೆಯಲ್ಲಿರುವ ಈ ಭೂಮಿಯನ್ನು ಕೇಂದ್ರೀಯ ವಿದ್ಯಾಲಯ 2 ರ ನಿರ್ಮಾಣಕ್ಕೆ ವರ್ಷಕ್ಕೆ 1 ರೂಪಾಯಿ ಸಾಂಕೇತಿಕ ಬಾಡಿಗೆಯೊಂದಿಗೆ ನೀಡಲು ಒಪ್ಪಿಗೆ ನೀಡಲಾಯಿತು.
ಹಿನ್ನೆಲೆ:
ಪ್ರಸ್ತುತ ಕೇಂದ್ರೀಯ ವಿದ್ಯಾಲಯ ಸಂಖ್ಯೆ 2, ಧಾರ್ ರಸ್ತೆ, ಉಧಂಪುರ, ಇದು 1985ರಲ್ಲಿ ಆರಂಭಗೊಂಡಂದಿನಿಂದ ಇಲ್ಲಿಯವರೆಗೂ ತಾತ್ಕಾಲಿಕ ಕಟ್ಟಡದಲ್ಲಿ ಕಾರ್ಯನಿರ್ವಹಿಸುತ್ತಿದೆ. ಹಾಲಿ 851 ವಿದ್ಯಾರ್ಥಿಗಳು ಕೇಂದ್ರೀಯ ವಿದ್ಯಾಲಯ ಸಂಖ್ಯೆ 2, ಧಾರ್ ರಸ್ತೆ, ಉಧಂಪುರ-ಇಲ್ಲಿ ಕಲಿಯುತ್ತಿದ್ದಾರೆ. ಕೆ.ವಿ.ಎಸ್. ನಿಂದ ಶಾಶ್ವತ ಶಾಲಾ ಕಟ್ಟಡ ಕಟ್ಟಲ್ಪಟ್ಟರೆ ಸೇವಾ ನಿರತ ಅಧಿಕಾರಿಗಳ ಮಕ್ಕಳಿಗೆ ಉತ್ತಮ ಶಿಕ್ಷಣ ಆವಶ್ಯಕತೆಗೆ ಅನುಗುಣವಾದ ಮೂಲಸೌಕರ್ಯಗಳನ್ನು ಒದಗಿಸುವುದಕ್ಕೆ ಶಾಲಾ ಅಧಿಕಾರಿಗಳಿಗೆ ಸಾಧ್ಯವಾಗಲಿದೆ.
---------------
(Visitor Counter : 51
ಪ್ರಧಾನ ಮಂತ್ರಿಯವರ ಕಛೇರಿ
ಕೆವಿಐಸಿಯ ವಿಶ್ವದ ಅತಿದೊಡ್ಡ ಖಾದಿ ರಾಷ್ಟ್ರೀಯ ಧ್ವಜಕ್ಕೆ ಪ್ರಧಾನಮಂತ್ರಿ ಶ್ಲಾಘನೆ
ಹಬ್ಬದ ಋತುವಿನಲ್ಲಿ ಖಾದಿ ಮತ್ತು ಕರಕುಶಲ ಉತ್ಪನ್ನಗಳ ಖರೀದಿಗೆ ಮನವಿ
ರಾಷ್ಟ್ರಪಿತ ಮಹಾತ್ಮಾ ಗಾಂಧೀಜಿಯವರಿಗೆ ಗೌರವ ಸಲ್ಲಿಸಲು ಖಾದಿ ಗ್ರಾಮೀಣ ಕೈಗಾರಿಕಾ ಆಯೋಗ, ಲಡಾಖ್ ನ ಲೇಹ್ ನಲ್ಲಿ ವಿಶ್ವದ ಅತಿ ದೊಡ್ಡ ಖಾದಿ ರಾಷ್ಟ್ರೀಯ ಧ್ವಜ ವನ್ನು ಪ್ರದರ್ಶಿಸಿದ್ದನ್ನು ಪ್ರಧಾನಮಂತ್ರಿ ಶ್ರೀ ನರೇಂದ್ರ ಮೋದಿ ಅವರು ಶ್ಲಾಘಿಸಿದ್ದಾರೆ.
ಪ್ರಧಾನಮಂತ್ರಿ ಅವರು ತಮ್ಮ ಟ್ವೀಟ್ ನಲ್ಲಿ ಹೀಗೆ ತಿಳಿಸಿದ್ದಾರೆ, “ಬಾಪು ಅವರ ಖಾದಿ ಬಗೆಗಿನ ಒಲವು ಚೆನ್ನಾಗಿ ತಿಳಿದಿರುವುದರಿಂದ ಇದು ವಿನೂತನ ರೀತಿಯಲ್ಲಿ ಗೌರವ ಸಲ್ಲಿಸಿದಂತಾಗಿದೆ.
“ಈ ಹಬ್ಬಗಳ ಋತುವಿನಲ್ಲಿ, ಖಾದಿ ಮತ್ತು ಕರಕುಶಲ ಉತ್ಪನ್ನಗಳನ್ನು ನಿಮ್ಮ ಜೀವನದ ಭಾಗವನ್ನಾಗಿ ಮಾಡಿಕೊಳ್ಳಲು ಪರಿಗಣಿಸಿ ಮತ್ತು ಆತ್ಮ ನಿರ್ಭರ ಭಾರತ ನಿರ್ಮಿಸುವ ಸಂಕಲ್ಪವನ್ನು ಬಲವರ್ಧನೆಗೊಳಿಸಿ.” ಎಂದು ಹೇಳಿದ್ದಾರೆ.
(
ಪ್ರಧಾನ ಮಂತ್ರಿಯವರ ಕಛೇರಿ
ಕೊಲಂಬೋಗೆ ಆಗಮಿಸಿದ ಪ್ರಧಾನಿ, ಸೀಮಾ ಮಾಲಕ ದೇವಾಲಯಕ್ಕೆ ಭೇಟಿ
ಕೊಲಂಬೋಗೆ ಆಗಮಿಸಿದ ಪ್ರಧಾನಿ, ಸೀಮಾ ಮಾಲಕ ದೇವಾಲಯಕ್ಕೆ ಭೇಟಿ
ಪ್ರಧಾನಮಂತ್ರಿ ಶ್ರೀ. ನರೇಂದ್ರ ಮೋದಿ ಅವರು ಇಂದು ಸಂಜೆ ಕೊಲಂಬೋಗೆ ಆಗಮಿಸಿದರು. ವಿಮಾನ ನಿಲ್ದಾಣದಲ್ಲಿ ಅವರನ್ನು ಶ್ರೀಲಂಕಾದ ಪ್ರಧಾನಮಂತ್ರಿ ಶ್ರೀ. ರಾನಿಲ್ ವಿಕ್ರಮಸಿಂಘೆ ಮತ್ತು ಇತರ ಹಿರಿಯ ಸಚಿವರು ಬರಮಾಡಿಕೊಂಡರು.
ಬಳಿಕ ಇಬ್ಬರೂ ಪ್ರಧಾನಿಗಳು ಸೀಮಾ ಮಾಲಕ ದೇವಾಲಯಕ್ಕೆ ಆಗಮಿಸಿದರು, ಅಲ್ಲಿ ಅವರನ್ನು ದೇವಾಲಯದ ಮುಖ್ಯ ಭೌದ್ಧ ಭಿಕ್ಷು ಮತ್ತು ಇತರ ಗಣ್ಯರು ಸ್ವಾಗತಿಸಿದರು.
ಪ್ರಧಾನಿ ಅವರು, ದೇವಾಲಯದ ಪೂಜಾ ಸ್ಥಳದಲ್ಲಿ ಪುಷ್ಪ ಸಮರ್ಪಿಸಿದರು. ಪ್ರಧಾನಿ ಮೋದಿ ಮತ್ತು ಪ್ರಧಾನಿ ವಿಕ್ರಮಸಿಂಘೆ ಒಟ್ಟಿಗೆ ವೈಶಾಖ ದಿನದ ಮುನ್ನಾದಿನ ಒಟ್ಟಿಗೆ ಜ್ಯೋತಿ ಬೆಳಗಿಸಿದರು. ಬಹುವರ್ಣದ ದೀಪಗಳು ಮತ್ತು ಪಟಾಕಿಯ ಪ್ರದರ್ಶನವೂ ನಡೆಯಿತು.
ಸಂಪುಟ
ವಿಮಾ ಮೇಲ್ವಿಚಾರಕರ ಅಂತಾರಾಷ್ಟ್ರೀಯ ಸಂಘ ಕ್ಕೆ ಐ.ಆರ್.ಡಿ.ಎ.ಐ ಅನ್ನು ಸಹಿದಾರನಾಗಿ ಸೇರಿಸಿಕೊಳ್ಳಲು, ಬಹುಪಕ್ಷೀಯ ತಿಳಿವಳಿಕೆ ಒಪ್ಪಂದ ಕ್ಕೆ ಸಂಪುಟದ ಅನುಮೋದನೆ
ವಿಮಾ ಮೇಲ್ವಿಚಾರಕರ ಅಂತಾರಾಷ್ಟ್ರೀಯ ಸಂಘ ಕ್ಕೆ ಐ.ಆರ್.ಡಿ.ಎ.ಐ ಅನ್ನು ಸಹಿದಾರನಾಗಿ ಸೇರಿಸಿಕೊಳ್ಳಲು, ಬಹುಪಕ್ಷೀಯ ತಿಳಿವಳಿಕೆ ಒಪ್ಪಂದ ಕ್ಕೆ ಸಂಪುಟದ ಅನುಮೋದನೆ
ಪ್ರಧಾನಮಂತ್ರಿ ಶ್ರೀ ನರೇಂದ್ರ ಮೋದಿ ಅವರ ಅಧ್ಯಕ್ಷತೆಯಲ್ಲಿ ನಡೆದ ಕೇಂದ್ರ ಸಚಿವ ಸಂಪುಟ ಸಭೆ, ವಿಮಾ ಮೇಲ್ವಿಚಾರಕರ ಅಂತಾರಾಷ್ಟ್ರೀಯ ಸಂಘ ಕ್ಕೆ ಐ.ಆರ್.ಡಿ.ಎ.ಐ ಅನ್ನು ಸಿಗ್ನೇಟರಿಯಾಗಿ ಸೇರಿಸಿಕೊಳ್ಳಲು, ಬಹುಪಕ್ಷೀಯ ತಿಳಿವಳಿಕೆ ಒಪ್ಪಂದ ಕ್ಕೆ ತನ್ನ ಪೂರ್ವಾನ್ವಯ ಅನುಮೋದನೆ ನೀಡಿದೆ.
ವಿಮಾ ಮೇಲ್ವಿಚಾರಕರ ಅಂತಾರಾಷ್ಟ್ರೀಯ ಸಂಘಟನೆಯು ವಿಮಾ ಮೇಲ್ವಿಚಾರಕರ ನಡುವೆ ಮಾಹಿತಿಯ ವಿನಿಮಯಕ್ಕಾಗಿ ಇರುವ ಒಂದು ಜಾಗತಿಕ ಸಹಕಾರ ಚೌಕಟ್ಟಾಗಿದೆ.
ವಿಮಾ ಮೇಲ್ವಿಚಾರಕರ ಅಂತಾರಾಷ್ಟ್ರೀಯ ಸಂಘದ ಬಹು ಪಕ್ಷೀಯ ತಿಳಿವಳಿಕೆ ಒಪ್ಪಂದವು ಮಾಹಿತಿಯ ವಿನಿಮಯ ಸಹಕಾರ ಮತ್ತು ಮಾಹಿತಿಯ ಮನವಿಗಳನ್ನು ನಿರ್ವಹಿಸುವ ಪ್ರಕ್ರಿಯೆಯಲ್ಲಿ ಅದರ ಸಹಿದಾರರ ಹೇಳಿಕೆಯಾಗಿದೆ. ಹಣಕಾಸು ಮಾರುಕಟ್ಟೆಯ ಸಂಘಟಿತ ಹೆಚ್ಚಳದೊಂದಿಗೆ ಮತ್ತು ಅಂತಾರಾಷ್ಟ್ರೀಯ ಸಕ್ರಿಯ ವಿಮಾ ಕಂಪನಿಗಳ ಸಂಖ್ಯೆ ಹೆಚ್ಚುತ್ತಿರುವ ಹಿನ್ನೆಲೆಯಲ್ಲಿ ವಿಮಾ ಮೇಲ್ವಿಚಾರಕರ ನಡುವೆ ಮಾಹಿತಿಯ ವಿನಿಮಯ ಮತ್ತು ಪರಸ್ಪರ ಸಹಕಾರದ ಅಗತ್ಯ ಹೆಚ್ಚಾಗಿತ್ತು.
ಈ ಹಿನ್ನೆಲೆಯಲ್ಲಿ ಐಆರ್.ಡಿ.ಎ.ಐ. ವಿಮಾ ಮೇಲ್ವಿಚಾರಕರ ಅಂತಾರಾಷ್ಟ್ರೀಯ ಸಂಘಟನೆಯ, ಬಹು ಪಕ್ಷೀಯ ತಿಳಿವಳಿಕೆ ಒಪ್ಪಂದದಲ್ಲಿ ಸಹಿ ಹಾಕುವ ಸದಸ್ಯನಾಗಿದೆ. ಗಡಿಯಾಚಿಗಿನ ವಿಚಾರಗಳು ಉದ್ಭವಿಸಿದಾಗ, ಯಾವುದೇ ದ್ವಿಪಕ್ಷೀಯ ಒಪ್ಪಂದದ ಅನುಪಸ್ಥಿತಿಯಲ್ಲಿ ಐಎಐಎಸ್, ಎಂ.ಎಂ.ಓ.ಯು. ಸಹಿ ಪ್ರಾಧಿಕಾರಗಳ ನಡುವೆ ವಿಮಾ ಕಂಪನಿಗಳ ಮೇಲ್ವಿಚಾರಣೆಗೆ ಸಂಬಂಧಿಸಿದಂತೆ ಔಪಚಾರಿಕ ಆಧಾರದ ಸಹಕಾರ ಮತ್ತು ಮಾಹಿತಿ ವಿನಿಮಯಕ್ಕೆ ಅವಕಾಶ ಕೊಡುತ್ತದೆ.
ಐ.ಎ.ಐ.ಎಸ್. ಎಂ.ಎಂ.ಓ.ಯು. ಸ್ವರೂಪ ಹಾಲಿ ಇರುವ ಒಪ್ಪಂದಗಳಿಗಿಂತಲೂ ವಿಸ್ತಾಪವಾಗಿದ್ದು, ಇದು ಇತರ ನಿಯಂತ್ರಿತ ಪ್ರಾಧಿಕಾರಗಳು ಅಂದರೆ ಅಕ್ರಮ ಹಣ ವರ್ಗಾವಣೆ ಅಡಿಯಲ್ಲಿನ ವಿಮಾ ಮಧ್ಯವರ್ತಿಗಳು  ಮತ್ತು ಭಯೋತ್ಪಾದಕತೆಗೆ ಹಣಕಾಸು ಪೂರೆಕೆ ನಿಗ್ರಹ ಗಳ ಮೇಲ್ವಿಚಾರಣೆಗೂ ಅವಕಾಶ ಕೊಡುತ್ತದೆ.
ವಿದೇಶಾಂಗ ವ್ಯವಹಾರಗಳ ಸಚಿವಾಲಯ
ಭಯೋತ್ಪಾದನೆ ನಿಗ್ರಹ ಕುರಿತಂತೆ ಜಂಟಿ ಕಾರ್ಯ ಗುಂಪು ರಚಿಸಲು ಭಾರತ ಮತ್ತು ಮೊರಕ್ಕೋ ನಡುವಿನ ತಿಳಿವಳಿಕೆ ಒಪ್ಪಂದಕ್ಕೆ ಸಂಪುಟದ ಅನುಮೋದನೆ
ಭಯೋತ್ಪಾದನೆ ನಿಗ್ರಹ ಕುರಿತಂತೆ ಜಂಟಿ ಕಾರ್ಯ ಗುಂಪು ರಚಿಸಲು ಭಾರತ ಮತ್ತು ಮೊರಕ್ಕೋ ನಡುವಿನ ತಿಳಿವಳಿಕೆ ಒಪ್ಪಂದಕ್ಕೆ ಸಂಪುಟದ ಅನುಮೋದನೆ
ಪ್ರಧಾನಮಂತ್ರಿ ಶ್ರೀ ನರೇಂದ್ರ ಮೋದಿ ಅವರ ಅಧ್ಯಕ್ಷತೆಯಲ್ಲಿ ನಡೆದ ಕೇಂದ್ರ ಸಚಿವ ಸಂಪುಟ ಸಭೆ, ಭಯೋತ್ಪಾದನೆ ನಿಗ್ರಹ ಕುರಿತಂತೆ ಜಂಟಿ ಕಾರ್ಯ ಗುಂಪು  ರಚಿಸಲು ಭಾರತ ಮತ್ತು ಮೊರಕ್ಕೋ ನಡುವಿನ ತಿಳಿವಳಿಕೆ ಒಪ್ಪಂದಕ್ಕೆ ತನ್ನ ಅನುಮೋದನೆ ನೀಡಿದೆ.
ಭಯೋತ್ಪಾದನೆ ನಿಗ್ರಹಕ್ಕಾಗಿ ಭಾರತ ಮತ್ತು ಮೊರಕ್ಕೋ ಜೆಡಬ್ಲ್ಯುಜಿ ಸ್ಥಾಪಿಸುವುದು ಭಯೋತ್ಪಾದಕ ದಾಳಿಗೆ ಸಂಬಂಧಿಸಿದ ಪ್ರಕರಣಗಳಿಗೆ ನೆರವಾಗಲಿದೆ. ಈ ತಿಳಿವಳಿಕೆ ಒಪ್ಪಂದವು ಭಯೋತ್ಪಾದಕ ಚಟುವಟಿಕೆಗಳ ಮಾಹಿತಿಯನ್ನು ಪಡೆಯಲು/ವಿನಿಮಯ ಮಾಡಿಕೊಳ್ಳಲು ಆಧಾರವಾಗಲಿದೆ.
------
(Visitor Counter : 55
ಪ್ರಧಾನ ಮಂತ್ರಿಯವರ ಕಛೇರಿ
ಡಾ. ಬಾಬಾಸಾಹೇಬ್ ಅಂಬೇಡ್ಕರ್ ಅವರ ಮಹಾಪರಿನಿರ್ವಾಣ ದಿನದ ಸಂದರ್ಭದಲ್ಲಿ ಪ್ರಧಾನಮಂತ್ರಿಯವರಿಂದ ಗೌರವ ನಮನ
ಡಾ. ಬಾಬಾಸಾಹೇಬ್ ಅಂಬೇಡ್ಕರ್ ಅವರ ಮಹಾಪರಿನಿರ್ವಾಣ ದಿನದ ಸಂದರ್ಭದಲ್ಲಿ ಪ್ರಧಾನಮಂತ್ರಿಯವರಿಂದ ಗೌರವ ನಮನ
ಡಾ. ಬಾಬಾಸಾಹೇಬ್ ಅಂಬೇಡ್ಕರ್ ಅವರ ಮಹಾಪರಿನಿರ್ವಾಣ ದಿನದ ಸಂದರ್ಭದಲ್ಲಿ ಪ್ರಧಾನಮಂತ್ರಿ ಶ್ರೀ ನರೇಂದ್ರ ಮೋದಿಯವರು ಗೌರವ ನಮನ ಸಲ್ಲಿಸಿದರು.
“सामाजिक न्याय के लिए अपना जीवन समर्पित कर देने वाले पूज्य बाबासाहेब को उनके महापरिनिर्वाण दिवस पर कोटि-कोटि नमन। उन्होंने संविधान के रूप में देश को अद्वितीय सौगात दी, जो हमारे लोकतंत्र का आधारस्तंभ है। कृतज्ञ राष्ट्र सदैव उनका ऋणी रहेगा", ಎಂದು ಪ್ರಧಾನಮಂತ್ರಿ ಅವರು ತಮ್ಮ ಸಂದೇಶದಲ್ಲಿ ತಿಳಿಸಿದ್ದಾರೆ.
Narendra Modi✔@narendramodi
सामाजिक न्याय के लिए अपना जीवन समर्पित कर देने वाले पूज्य बाबासाहेब को उनके महापरिनिर्वाण दिवस पर कोटि-कोटि नमन। उन्होंने संविधान के रूप में देश को अद्वितीय सौगात दी, जो हमारे लोकतंत्र का आधारस्तंभ है। कृतज्ञ राष्ट्र सदैव उनका ऋणी रहेगा।
18.6K
8:47 AM - Dec 6, 2019
Twitter Ads info and privacy
3,981 people are talking about this
(Visitor Counter : 119
|
ಹಣಕಾಸು ಸಚಿವಾಲಯ
|
2020-21ನೇ ಹಣಕಾಸು ವರ್ಷಕ್ಕೆ ರಾಜ್ಯಗಳಿಗೆ ಹೆಚ್ಚುವರಿ ಹಂಚಿಕೆ 45,000 ಕೋಟಿ ರೂ. ಬಿಡುಗಡೆ ಮಾಡಿದ ಹಣಕಾಸು ಸಚಿವಾಲಯ
ಭಾರತ ಸರ್ಕಾರದ ಹಣಕಾಸು ಸಚಿವಾಲಯ 2020-21ನೇ ಹಣಕಾಸು ವರ್ಷಕ್ಕೆ ರಾಜ್ಯಗಳಿಗೆ ಹೆಚ್ಚುವರಿ ಹಂಚಿಕೆಯಾಗಿ 45,000 ಕೋಟಿ ರೂ.ಗಳನ್ನು ಬಿಡುಗಡೆ ಮಾಡಿದೆ. ಇದು 2020-21ರ ಪರಿಷ್ಕೃತ ಅಂದಾಜಿಗಿಂತ ಶೇ. 8.2ರಷ್ಟು ಹೆಚ್ಚಳವಾಗಿದೆ. 2020-21ನೇ ಸಾಲಿನ ಪರಿಷ್ಕೃತ ಅಂದಾಜಿನ ಪ್ರಕಾರ 5,49,959 ಕೋಟಿ ಅಂದರೆ ತೆರಿಗೆ ಮತ್ತು ಸುಂಕಗಳಿಂದ ಸಂಗ್ರಹಿಸಲಾದ ಹಂಚಿಕೆಯ ಶೇ.41ರಷ್ಟು ಹಣವನ್ನು ರಾಜ್ಯಗಳಿಗೆ ಬಿಡುಗಡೆ ಮಾಡುವ ಅಂದಾಜು ಮಾಡಲಾಗಿತ್ತು. ಆದರೆ ಹಣಕಾಸು ಸಚಿವಾಲಯ 2020-21ನೇ ಸಾಲ್ಲಿನಲ್ಲಿ ಸಂಗ್ರಹವಾಗುವ ತೆರಿಗೆಯ ಒಟ್ಟು ಮೊತ್ತದ ಪ್ರಾಥಮಿಕ ಅಂದಾಜು ಆಧರಿಸಿ 5,94,996 ಕೋಟಿ ರೂ. ಹಣ ಹಂಚಿಕೆ ಮಾಡಿತ್ತು.
ಹಣಕಾಸು ಸಚಿವಾಲಯ ವಿತ್ತೀಯ ಒಕ್ಕೂಟ ವ್ಯವಸ್ಥೆಯ ನೈಜ ಸ್ಫೂರ್ತಿಯೊಂದಿಗೆ ಈ ಮೊತ್ತವನ್ನು 2020-21ನೇ ಹಣಕಾಸು ವರ್ಷದ 4ನೇ ತ್ರೈಮಾಸಿಕದಲ್ಲಿ ಆದಾಯ ಹಂಚಿಕೆ ಮೊತ್ತದಡಿ ಬಿಡುಗಡೆ ಮಾಡಿತ್ತು. ಹೆಚ್ಚುವರಿ ಮೊತ್ತ 45,000 ಕೋಟಿ ರೂ.ಗಳನ್ನು ಎರಡು ಕಂತುಗಳಲ್ಲಿ 14,500 ಕೋಟಿ ರೂ. ಮತ್ತು 30,500 ಕೋಟಿ ರೂ.ಗಳನ್ನು ಬಿಡುಗಡೆ ಮಾಡಿದೆ. 14,500 ಕೋಟಿ ರೂ.ಗಳನ್ನು 2021ರ ಮಾರ್ಚ್ 26ರಂದು 14ನೇ ನಿಗದಿತ ಕಂತಿನಲ್ಲಿ ಬಿಡುಗಡೆ ಮಾಡಲಾಗಿತ್ತು. ಉಳಿದ 30,500 ಕೋಟಿ ರೂ.ಗಳನ್ನು 2021ರ ಮಾರ್ಚ್ 31ರಂದು ರಾಜ್ಯಗಳಿಗೆ ಎರಡನೇ ಕಂತಿನಲ್ಲಿ ಬಿಡುಗಡೆ ಮಾಡಲಾಗಿದೆ.
|
|
ಕ್ರ.ಸಂ
|
|
ರಾಜ್ಯಗಳು
|
|
2020-21ರ ಪರಿಷ್ಕೃತ ಅಂದಾಜು
|
|
2020-21ರ ಪರಿಷ್ಕೃತ ಹೆಚ್ಚುವರಿ ಅಂದಾಜು
|
|
2020-21ನೇ ಹಣಕಾಸು ವರ್ಷದಲ್ಲಿ ಒಟ್ಟು ಬಿಡುಗಡೆ
|
|
1
|
|
ಆಂಧ್ರಪ್ರದೇಶ
|
|
22,611
|
|
1,850
|
|
24,461
|
|
2
|
|
ಅರುಣಾಚಲಪ್ರದೇಶ
|
|
9,681
|
|
792
|
|
10,473
|
|
3
|
|
ಅಸ್ಸಾಂ
|
|
17,220
|
|
1,409
|
|
18,629
|
|
4
|
|
ಬಿಹಾರ
|
|
55,334
|
|
4,527
|
|
59,861
|
|
5
|
|
ಛತ್ತೀಸ್ ಗಢ
|
|
18,799
|
|
1,538
|
|
20,338
|
|
6
|
|
ಗೋವಾ
|
|
2,123
|
|
174
|
|
2,296
|
|
7
|
|
ಗುಜರಾತ್
|
|
18,689
|
|
1,529
|
|
20,219
|
|
8
|
|
ಹರಿಯಾಣ
|
|
5,951
|
|
487
|
|
6,438
|
|
9
|
|
ಹಿಮಾಚಲಪ್ರದೇಶ
|
|
4,394
|
|
360
|
|
4,754
|
|
10
|
|
ಜಾರ್ಖಂಡ್
|
|
18,221
|
|
1,491
|
|
19,712
|
|
11
|
|
ಕರ್ನಾಟಕ
|
|
20,053
|
|
1,641
|
|
21,694
|
|
12
|
|
ಕೇರಳ
|
|
10,686
|
|
874
|
|
11,560
|
|
13
|
|
ಮಧ್ಯಪ್ರದೇಶ
|
|
43,373
|
|
3,549
|
|
46,922
|
|
14
|
|
ಮಹಾರಾಷ್ಟ್ರ
|
|
33,743
|
|
2,761
|
|
36,504
|
|
15
|
|
ಮಣಿಪುರ
|
|
3,949
|
|
323
|
|
4,272
|
|
16
|
|
ಮೇಘಾಲಯ
|
|
4,207
|
|
344
|
|
4,552
|
|
17
|
|
ಮಿಝೋರಾಂ
|
|
2,783
|
|
228
|
|
3,011
|
|
18
|
|
ನಾಗಾಲ್ಯಾಂಡ್
|
|
3,151
|
|
258
|
|
3,409
|
|
19
|
|
ಒಡಿಶಾ
|
|
25,460
|
|
2,083
|
|
27,543
|
|
20
|
|
ಪಂಜಾಬ್
|
|
9,834
|
|
805
|
|
10,638
|
|
21
|
|
ರಾಜಸ್ಥಾನ
|
|
32,885
|
|
2,690
|
|
35,576
|
|
22
|
|
ಸಿಕ್ಕಿಂ
|
|
2,134
|
|
175
|
|
2,308
|
|
23
|
|
ತಮಿಳುನಾಡು
|
|
23,039
|
|
1,885
|
|
24,924
|
|
24
|
|
ತೆಲಂಗಾಣ
|
|
11,732
|
|
960
|
|
12,692
|
|
25
|
|
ತ್ರಿಪುರಾ
|
|
3,899
|
|
319
|
|
4,218
|
|
26
|
|
ಉತ್ತರ ಪ್ರದೇಶ
|
|
98,618
|
|
8,069
|
|
1,06,687
|
|
27
|
|
ಉತ್ತರಾಖಂಡ
|
|
6,072
|
|
497
|
|
6,569
|
|
28
|
|
ಪಶ್ಚಿಮಬಂಗಾಳ
|
|
41,353
|
|
3,384
|
|
44,737
|
|
|
|
ಒಟ್ಟು
|
|
5,49,997
|
|
45,000
|
|
5,94,996
ಪ್ರಧಾನ ಮಂತ್ರಿಯವರ ಕಛೇರಿ
ಉಜ್ವಲ ಯೋಜನೆಯ ಯಶಸ್ಸಿನ ಬಗ್ಗೆ ಪ್ರಧಾನಿ ಸಂತಸ
ಉಜ್ವಲ ಯೋಜನೆಯ ಯಶಸ್ಸಿನ ಬಗ್ಗೆ ಪ್ರಧಾನಿ ಸಂತಸ
ಪ್ರಧಾನಮಂತ್ರಿ ಶ್ರೀ ನರೇಂದ್ರ ಮೋದಿ ಅವರು ಉಜ್ವಲ ಯೋಜನೆಯ ಫಲಾನುಭವಿಗಳ ಸಂಖ್ಯೆ 2.5ಕೋಟಿ ದಾಟಿರುವುದಕ್ಕೆ ಸಂತಸ ವ್ಯಕ್ತಪಡಿಸಿದ್ದಾರೆ.
"ಉಜ್ವಲ ಯೋಜನೆ ತನ್ನ ವ್ಯಾಪ್ತಿಯನ್ನು ವಿಸ್ತರಿಸಿಕೊಳ್ಳುತ್ತಿದೆ! ಇಂದು ಅದರ ಫಲಾನುಭವಿಗಳ ಸಂಖ್ಯೆ 2.5 ಕೋಟಿ ದಾಟಿರುವುದು ಅತೀವ ಸಂತಸ ತಂದಿದೆ.
ಪಶ್ಚಿಮ ಬಂಗಾಳದ ಜಾಂಗಿಪುರದಲ್ಲಿ ಫಲಾನುಭವಿಗಳಿಗೆ ಎಲ್.ಪಿ.ಜಿ. ಸಂಪರ್ಕ ಹಸ್ತಾಂತರಿಸಿದ ರಾಷ್ಟ್ರಪತಿ ಅವರಿಗೆ ನಾನು ಧನ್ಯವಾದ ಅರ್ಪಿಸುತ್ತೇನೆ.
ಉಜ್ವಲ ಯೋಜನೆಯ ಯಶಸ್ಸಿಗಾಗಿ ಹಗಲಿರುಳು ಶ್ರಮಿಸಿದ ಸಚಿವ ಧರ್ಮೇಂದ್ರ ಪ್ರಧಾನ್ ಮತ್ತು ಅವರ ಇಡೀ ತಂಡಕ್ಕೆ ನಾನು ಅಭಿನಂದನೆ ಸಲ್ಲಿಸುತ್ತೇನೆ", ಎಂದು ಪ್ರಧಾನಿ ತಿಳಿಸಿದ್ದಾರೆ.
ಕಲ್ಲಿದ್ದಲು ಸಚಿವಾಲಯ
ಇಂಡೋನೇಷ್ಯಾದಿಂದ 3.58 ಲಕ್ಷ ಟನ್ ಕಲ್ಲಿದ್ದಲು ಆಮದು
ಕೋಲ್ ಇಂಡಿಯಾ ಲಿಮಿಟೆಡ್  ಈ ವರ್ಷದಲ್ಲಿ ಇಂಡೋನೇಷ್ಯಾದಿಂದ ಸುಮಾರು 3.58 ಲಕ್ಷ ಟನ್ ಕಲ್ಲಿದ್ದಲನ್ನು ಮೆಸರ್ಸ್ ಜಿ.ಹೆಚ್.ವಿ. -ಬಿ.ಡಿ.ಇ.-ಡಿ.ಐ.ಎಲ್.  ಎಂಬ ಮಾರಾಟಗಾರರ ಮೂಲಕ ವಿವಿಧ ರಾಜ್ಯ ವಿದ್ಯುತ್ ಉತ್ಪಾದನಾ ಕಂಪನಿಗಳು ಮತ್ತು ಸ್ವತಂತ್ರ ವಿದ್ಯುತ್ ಸ್ಥಾವರ  ಶಾಖೋತ್ಪನ್ನ ವಿದ್ಯುತ್ ಸ್ಥಾವರಗಳ  ಪರವಾಗಿ ಆಮದು ಮಾಡಿಕೊಂಡಿದೆ. 'ಸಂಸ್ಥೆಯ ಆದೇಶಗಳು' ಮತ್ತು ವಿವಿಧ ವಿದ್ಯುತ್ ಉತ್ಪಾದನಾ ಕಂಪನಿಗಳ ಮುಂಗಡ ಪಾವತಿಯ ಆಧಾರದ ಮೇಲೆ ಆಮದಾದ ಕಲ್ಲಿದ್ದಲು ಸರಬರಾಜಿಗೆ ಸಿ.ಐ.ಎಲ್. ಆದೇಶವನ್ನು ನೀಡಿತು.
ವಿದ್ಯುತ್ ಸಚಿವಾಲಯವು ಒದಗಿಸಿದ ಅಂಕಿಅಂಶಗಳ ಪ್ರಕಾರ, ಆಮದು ಮಾಡಿದ ಕಲ್ಲಿದ್ದಲಿನ 86% ಅನ್ನು ಬಳಸಲಾಗಿದೆ.
ಹೆಚ್ಚುತ್ತಿರುವ ವಿದ್ಯುತ್ ಬೇಡಿಕೆಯನ್ನು ಪರಿಗಣಿಸಿ, ಮಳೆಗಾಲ ಪ್ರಾರಂಭವಾಗುವ ಮೊದಲು ವಿದ್ಯುತ್ ಸ್ಥಾವರಗಳಲ್ಲಿ ಕಲ್ಲಿದ್ದಲು ದಾಸ್ತಾನಿಗಾಗಿ, ವಿದ್ಯುತ್ ಸಚಿವಾಲಯವು  28.04.2022ರಂದು ವಿದ್ಯುತ್ ಸ್ಥಾವರಗಳಿಗೆ ತಮ್ಮ ಕಲ್ಲಿದ್ದಲಿನ ಅಗತ್ಯದ 10% ಅನ್ನು ಪೂರೈಸಲು ಸಂಮಿಶ್ರಣ ಉದ್ದೇಶಕ್ಕಾಗಿ ಕಲ್ಲಿದ್ದಲನ್ನು ಆಮದು ಮಾಡಿಕೊಳ್ಳುವಂತೆ ವಿದ್ಯುತ್ ಸ್ಥಾವರಗಳಿಗೆ ಸಲಹೆ ನೀಡಿತ್ತು. ತದನಂತರ, ಕಲ್ಲಿದ್ದಲು ದಾಸ್ತಾನು ಸ್ಥಿತಿಯನ್ನು ಪರಿಶೀಲಿಸಿ, 01.08.2022ರಂದು ವಿದ್ಯುತ್ ಸಚಿವಾಲಯ, ದೇಶೀಯ ಕಲ್ಲಿದ್ದಲು ಪೂರೈಕೆಯ ಲಭ್ಯತೆಯನ್ನು ಮೌಲ್ಯಮಾಪನ ಮಾಡಿದ ನಂತರ ರಾಜ್ಯಗಳು ಮತ್ತು ಐ.ಪಿ.ಪಿ.ಗಳು ಮತ್ತು ಕಲ್ಲಿದ್ದಲು ಸಚಿವಾಲಯವು ಮಿಶ್ರಣದ ಶೇಕಡಾವಾರು ಪ್ರಮಾಣವನ್ನು ನಿರ್ಧರಿಸಬಹುದು ಎಂದು ತೀರ್ಮಾನಿಸಿತು.
ಕಲ್ಲಿದ್ದಲು, ಗಣಿ ಮತ್ತು ಸಂಸದೀಯ ವ್ಯವಹಾರಗಳ ಸಚಿವರಾದ ಶ್ರೀ ಪ್ರಲ್ಹಾದ್ ಜೋಶಿ ಅವರು ಇಂದು ರಾಜ್ಯಸಭೆಯಲ್ಲಿ ನೀಡಿದ ಲಿಖಿತ ಉತ್ತರದಲ್ಲಿ ಈ ಮಾಹಿತಿಯನ್ನು ನೀಡಿದರು.
ಸಂಪುಟ
ಕಾನೂನು ಮಾಪನ ಕ್ಷೇತ್ರದಲ್ಲಿ ಭಾರತ ಮತ್ತು ಕಿರ್ಗಿಜ್ ಸ್ತಾನ್ ನಡುವೆ ತಿಳಿವಳಿಕೆ ಒಪ್ಪಂದದ ಅಂಕಿತಕ್ಕೆ ಸಂಪುಟ ಸಭೆ ಸಮ್ಮತಿ
ಕಾನೂನು ಮಾಪನ ಕ್ಷೇತ್ರದಲ್ಲಿ ಭಾರತ ಮತ್ತು ಕಿರ್ಗಿಜ್ ಸ್ತಾನ್ ನಡುವೆ ತಿಳಿವಳಿಕೆ ಒಪ್ಪಂದದ ಅಂಕಿತಕ್ಕೆ ಸಂಪುಟ ಸಭೆ ಸಮ್ಮತಿ
ಪ್ರಧಾನಮಂತ್ರಿ ಶ್ರೀ ನರೇಂದ್ರ ಮೋದಿ ಅವರ ಅಧ್ಯಕ್ಷತೆಯಲ್ಲಿ ನಡೆದ ಕೇಂದ್ರ ಸಚಿವ ಸಂಪುಟ ಸಭೆ ಕಾನೂನು ಮಾಪನ ಕ್ಷೇತ್ರದಲ್ಲಿ ಭಾರತ ಮತ್ತು ಕಿರ್ಗಿಜ್ ಸ್ತಾನ್ ನಡುವೆ ತಿಳಿವಳಿಕೆ ಒಪ್ಪಂದದ ಅಂಕಿತಕ್ಕೆ ತನ್ನ ಸಮ್ಮತಿ ಸೂಚಿಸಿದೆ. ಈ ತಿಳಿವಳಿಕೆ ಒಪ್ಪಂದಕ್ಕೆ ಎಸ್.ಸಿ.ಓ. ಸಂದರ್ಭದಲ್ಲಿ 2019ರ ಜೂನ್ 13-14ರಲ್ಲಿ ಅಂಕಿತ ಹಾಕಲಾಗಿತ್ತು.
ಪ್ರಯೋಜನಗಳು:
i. ಕಾನೂನು ಮಾಪನಕ್ಕೆ ಸಂಬಂಧಿಸಿದ ದಾಖಲೆಗಳು ಮತ್ತು ಮಾಹಿತಿಯ ವಿನಿಮಯ;
ii. ಕಾನೂನು ಮಾಪನಶಾಸ್ತ್ರದ ವಿಚಾರದಲ್ಲಿ ವ್ಯವಹರಿಸುತ್ತಿರುವ ಅಧಿಕಾರಿಗಳು ಮತ್ತು ಅಧಿಕಾರೇತರರಿಗೆ ತರಬೇತಿ ಕಾರ್ಯಕ್ರಮ ಅಭಿವೃದ್ಧಿ;
iii. ಕಾನೂನು ಮಾಪನ ಕ್ಷೇತ್ರದಲ್ಲಿ ಪರಸ್ಪರ ಸಹಕಾರಕ್ಕಾಗಿ ಅಧಿಕಾರಿಗಳು, ತಜ್ಞರು ಮತ್ತು ವೃತ್ತಿಪರರ ವಿನಿಮಯ;
iv. ಪರಸ್ಪರ ಆಸಕ್ತಿಯ, ಸೂಕ್ತವೆನಿಸುವ ವಿಚಾರ ಸಂಕಿರಣಗಳು, ಕಾರ್ಯಾಗಾರಗಳು, ಸಭೆಗಳು, ಸಂಪರ್ಕಿತ ಕಲಿಕಾ ಕಾರ್ಯಕ್ರಮ ಇತ್ಯಾದಿಗಳಲ್ಲಿ ಭಾಗಿಯಾಗುವುದು;
v. ಪೂರ್ವ ಪೊಟ್ಟಣ ಮಾಡುವ ಸರಕುಗಳ ರಾಜ್ಯ ಕಾನೂನು ಮಾಪನ ನಿಗಾ ಕೈಗೊಳ್ಳಲು ಮತ್ತು ಪೂರ್ವ ಪೊಟ್ಟಣ ಸರಕುಗಳ ಅಗತ್ಯತೆಗಳನ್ನು ಸ್ಥಾಪಿಸಲು;
vi. ಪೂರ್ವ ಪೊಟ್ಟಣ ಸರಕುಗಳ ಮೇಲಿನ ನಿಯಮ/ನಿಬಂಧನೆಗಳ ಸ್ಥಿತಿಯ ಪರಾಮರ್ಶೆ;
vii. ಉತ್ಪಾದಕರು ಮತ್ತು ಗ್ರಾಹಕರ ನಡುವಿನ ಪರಸ್ಪರ ಇತ್ಯರ್ಥ ಕುರಿತು ಕೈಗೊಳ್ಳುವ ಮಾಪನ ಉಸ್ತುವಾರಿಯ ಅನುಭವದ ಹಂಚಿಕೆ.
(Visitor Counter : 121
ಪ್ರಧಾನ ಮಂತ್ರಿಯವರ ಕಛೇರಿ
ಪೂಜನೀಯ ಶ್ರೀ ಪ್ರಮುಖ್ ಸ್ವಾಮಿ ಮಹಾರಾಜ್ ಜೀ ಅವರ ಜಯಂತಿಯಂದು ಅವರಿಗೆ ಪ್ರಧಾನಮಂತ್ರಿಯವರು ಗೌರವ ನಮನ ಸಲ್ಲಿಸಿದರು
ಪ್ರಧಾನಮಂತ್ರಿ ಶ್ರೀ ನರೇಂದ್ರ ಮೋದಿ ಅವರು ಪೂಜನೀಯ ಶ್ರೀ ಪ್ರಮುಖ್ ಸ್ವಾಮಿ ಮಹಾರಾಜ್ ಜೀ ಅವರ ಜಯಂತಿಯಂದು ಅವರಿಗೆ ಗೌರವ ನಮನ ಸಲ್ಲಿಸಿದರು.
ಬಿ.ಎ.ಪಿ.ಎಸ್. ಸ್ವಾಮಿನಾರಾಯಣ ಸಂಸ್ಥೆಯ ಟ್ವೀಟ್ ಸಂದೇಶಕ್ಕೆ ಪ್ರತಿಸ್ಪಂದಿಸಿ ಪ್ರಧಾನಮಂತ್ರಿಯವರು ಈ ರೀತಿ ಟ್ವೀಟ್ ಮಾಡಿದ್ದಾರೆ;
"ಘನತೆವೆತ್ತ ಪೂಜನೀಯ ಶ್ರೀ ಪ್ರಮುಖ್ ಸ್ವಾಮಿ ಮಹಾರಾಜ್ ಜೀ ಅವರ ಜಯಂತಿಯಂದು ನಾನು ಅವರಿಗೆ ನನ್ನ ಗೌರವ ನಮನಗಳನ್ನು ಸಲ್ಲಿಸುತ್ತೇನೆ. ಅವರೊಂದಿಗೆ ಹಲವಾರು ಸಂದರ್ಭಗಳಲ್ಲಿ ಸಂವಹನ ನಡೆಸುವ ಅವಕಾಶವನ್ನು ನಾನು ಪಡೆದಿದ್ದೇನೆ ಹಾಗೂ ಅವರಿಂದ ಸಾಕಷ್ಟು ಪ್ರೀತಿಯನ್ನು ಪಡೆದಿದ್ದೇನೆ ಎಂದು ನಾನು ಭಾವಿಸುತ್ತೇನೆ. ಸಮಾಜ ಪ್ರವರ್ತಕ ಸೇವೆಗಾಗಿ ಅವರು ಜಾಗತಿಕವಾಗಿ ಜನಮೆಚ್ಚುಗೆ ಪಡೆದಿದ್ದಾರೆ."
ಪ್ರಧಾನ ಮಂತ್ರಿಯವರ ಕಛೇರಿ
ಭಾಯಿ ದೂಜ್ ಅಂಗವಾಗಿ ಜನತೆಗೆ ಶುಭ ಕೋರಿದ ಪ್ರಧಾನಮಂತ್ರಿ
ಪ್ರಧಾನಮಂತ್ರಿ ಶ್ರಿ ನರೇಂದ್ರ ಮೋದಿಯವರು ಭಾಯಿ ದೂಜ್ ಸಂದರ್ಭದಲ್ಲಿ ಜನತೆಗೆ ಶುಭ ಕೋರಿದ್ದಾರೆ.
ಪ್ರಧಾನಮಂತ್ರಿ ಅವರು ತಮ್ಮ ಟ್ವೀಟ್ ನಲ್ಲಿ "ಭಾಯಿ ದೂಜ್ ನ ಪವಿತ್ರ ಸಂದರ್ಭದಲ್ಲಿ ಪ್ರತಿಯೊಬ್ಬರಿಗೂ ಶುಭಕಾಮನೆಗಳು" ಎಂದು ಹೇಳಿದ್ದಾರೆ.
ಯುವಜನ ವ್ಯವಹಾರಗಳು ಮತ್ತು ಕ್ರೀಡಾ ಸಚಿವಾಲಯ
ಬಾಕುವಿನಲ್ಲಿ ನಡೆಯಲಿರುವ ಐಎಸ್ಎಸ್ಎಫ್ ಶೂಟಿಂಗ್ ವಿಶ್ವ ಚಾಂಪಿಯನ್ಶಿಪ್ಗೆ 34 ಭಾರತೀಯ ಶೂಟರ್ಗಳಿಗೆ ಯುವ ವ್ಯವಹಾರ ಮತ್ತು ಕ್ರೀಡಾ ಸಚಿವಾಲಯ ಧನಸಹಾಯ
34 ಕ್ರೀಡಾಪಟುಗಳಲ್ಲಿ 31 ಕ್ರೀಡಾಪಟುಗಳು ಟಾಪ್ಸ್ ಅಥವಾ ಖೇಲೋ ಇಂಡಿಯಾ ಯೋಜನೆಯಡಿ ಕೆಲಸ ಮಾಡುತ್ತಿದ್ದಾರೆ
ಅಜೆರ್ಬೈಜಾನ್ನ ಬಾಕುವಿನಲ್ಲಿ ನಡೆಯಲಿರುವ ಐಎಸ್ಎಸ್ಎಫ್ ವಿಶ್ವ ಚಾಂಪಿಯನ್ಶಿಪ್ನಲ್ಲಿ 17 ಪುರುಷರು ಮತ್ತು 17 ಮಹಿಳೆಯರು ಸೇರಿದಂತೆ ಒಟ್ಟು 34 ಭಾರತೀಯ ಶೂಟರ್ಗಳು ಭಾಗವಹಿಸಲಿದ್ದಾರೆ.
ಇದರಲ್ಲಿ 34 ಶೂಟರ್ಗಳು, 15 ತರಬೇತುದಾರರು ಮತ್ತು ಎಚ್ಪಿಡಿ ಸೇರಿದಂತೆ 8 ಸಹಾಯಕ ಸಿಬ್ಬಂದಿ ಸೇರಿದಂತೆ 57 ಸದಸ್ಯರ ಶೂಟಿಂಗ್ ತಂಡಕ್ಕೆ ಧನಸಹಾಯ ನೀಡಲಾಗುವುದು.
ತಂಡದ ಊಟ/ವಸತಿ ವೆಚ್ಚಗಳು, ವಿಮಾನಯಾನ, ವೀಸಾ ವೆಚ್ಚಗಳು ಮತ್ತು ಪಾಕೆಟ್ ಭತ್ಯೆ  ಸೇರಿದಂತೆ ಇತರ ವೆಚ್ಚಗಳನ್ನು ಎಂವೈಎಎಸ್ ವಾರ್ಷಿಕ ತರಬೇತಿ ಮತ್ತು ಸ್ಪರ್ಧೆ  ಯೋಜನೆಯಡಿ ಭರಿಸಲಾಗುವುದು. ಈ ಸ್ಪರ್ಧೆಯಲ್ಲಿ ಸ್ಪರ್ಧಿಸುತ್ತಿರುವ 34 ಶೂಟರ್ ಗಳಲ್ಲಿ 24 ಮಂದಿ ಟಾರ್ಗೆಟ್ ಒಲಿಂಪಿಕ್ ಪೋಡಿಯಂ ಸ್ಕೀಮ್  ಕ್ರೀಡಾಪಟುಗಳು ಮತ್ತು 7 ಮಂದಿ ಖೇಲೋ ಇಂಡಿಯಾ ಅಥ್ಲೀಟ್ ಗಳು.
ಈ ಕಾರ್ಯಕ್ರಮವು ಆಗಸ್ಟ್ 14, 2023 ರಂದು ಪ್ರಾರಂಭವಾಗುತ್ತದೆ ಮತ್ತು ಸೆಪ್ಟೆಂಬರ್ 1, 2023 ರಂದು ಕೊನೆಗೊಳ್ಳುತ್ತದೆ. ಪ್ಯಾರಿಸ್ ಒಲಿಂಪಿಕ್ ವರ್ಷಕ್ಕೆ ಹೋಗುವ ಭಾರತಕ್ಕೆ ಈ ಪ್ರತಿಷ್ಠಿತ ಈವೆಂಟ್ ಮುಖ್ಯವಾಗಿದೆ, ಏಕೆಂದರೆ ಇದು 15 ಸ್ಪರ್ಧೆಗಳಲ್ಲಿ ಒಟ್ಟು 48 ಒಲಿಂಪಿಕ್ ಕೋಟಾಗಳನ್ನು ಹೊಂದಿದೆ. ಐಎಸ್ಎಸ್ಎಫ್ ಶೂಟಿಂಗ್ ವಿಶ್ವ ಚಾಂಪಿಯನ್ಶಿಪ್ನ 2022 ರ ಆವೃತ್ತಿಯಲ್ಲಿ, ಭಾರತವು 12 ಚಿನ್ನ, ಒಂಬತ್ತು ಬೆಳ್ಳಿ ಮತ್ತು 13 ಕಂಚಿನ ಪದಕಗಳು ಸೇರಿದಂತೆ 34 ಪದಕಗಳನ್ನು ಗೆದ್ದಿತ್ತು ಮತ್ತು ಒಟ್ಟಾರೆ ಪದಕಗಳ ಪಟ್ಟಿಯಲ್ಲಿ ಚೀನಾದ ನಂತರ ಎರಡನೇ ಸ್ಥಾನದಲ್ಲಿತ್ತು.
ಈ ಸ್ಪರ್ಧೆಯಲ್ಲಿ ಸ್ಪರ್ಧಿಸಲಿರುವ 34 ಭಾರತೀಯ ಶೂಟರ್ ಗಳು -
ದಿವ್ಯಾಂಶ್ ಸಿಂಗ್ ಪನ್ವಾರ್ - ಅಗ್ರ ಅಥ್ಲೀಟ್
2 ರಮಿತಾ - ಟಾಪ್ಸ್ ಅಥ್ಲೀಟ್
3. ಐಶ್ವರ್ಯಾ ಪ್ರತಾಪ್ ಸಿಂಗ್ ತೋಮರ್ - ಅಗ್ರ ಅಥ್ಲೀಟ್
4 ಮೆಹುಲಿ ಘೋಷ್ - ಅಗ್ರ ಅಥ್ಲೀಟ್
5 ಹೃದಯ್ ಹಜಾರಿಕಾ - ಅಗ್ರ ಅಥ್ಲೀಟ್
6 ಟೊಯಿಲೋತ್ತಮಾ ಸೇನ್ - ಅಗ್ರ ಕ್ರೀಡಾಪಟು
7 ಅಖಿಲ್ ಶಿಯೋರನ್ - ಅಗ್ರ ಅಥ್ಲೀಟ್
8 ಸಿಫ್ಟ್ ಕೌರ್ ಸಮ್ರಾ - ಅಗ್ರ ಅಥ್ಲೀಟ್
9. ನೀರಜ್ ಕುಮಾರ್ - ಅಗ್ರ ಅಥ್ಲೀಟ್
10 ಆಶಿ ಚೌಕ್ಸೆ - ಅಗ್ರ ಅಥ್ಲೀಟ್
11. ಸರಬ್ಜೋತ್ ಸಿಂಗ್ - ಅಗ್ರ ಅಥ್ಲೀಟ್
12. ಮನಿನಿ ಕೌಶಿಕ್ - ಅಗ್ರ ಅಥ್ಲೀಟ್
13 ಶಿವ ನರ್ವಾಲ್ - ಅಗ್ರ ಅಥ್ಲೀಟ್
14 ದಿವ್ಯಾ ಟಿ.ಎಸ್ - ಅಗ್ರ ಅಥ್ಲೀಟ್
15 ಅರ್ಜುನ್ ಸಿಂಗ್ ಚೀಮಾ - ಅಗ್ರ ಅಥ್ಲೀಟ್
16. ಇಶಾ ಸಿಂಗ್ - ಅಗ್ರ ಅಥ್ಲೀಟ್
17 ಅನಿಶ್ - ಟಾಪ್ಸ್ ಅಥ್ಲೀಟ್
18 ಪಾಲಕ್ - ಖೇಲೋ ಇಂಡಿಯಾ ಅಥ್ಲೀಟ್
19. ವಿಜಯ್ವೀರ್ ಸಿಧು - ಅಗ್ರಸ್ಥಾನ ಕ್ರೀಡಾಪಟು
20 ರಿದಮ್ ಸಾಂಗ್ವಾನ್ - ಅಗ್ರ ಕ್ರೀಡಾಪಟು
21. ಆದರ್ಶ್ ಸಿಂಗ್ - ಅಗ್ರ ಅಥ್ಲೀಟ್
22. ಮನು ಭಾಕರ್ - ಅಗ್ರ ಅಥ್ಲೀಟ್
23 ಪೃಥ್ವಿರಾಜ್ ತೊಂಡೈಮನ್
24 ಮನಿಷಾ ಕೀರ್ - ಖೇಲೋ ಇಂಡಿಯಾ ಅಥ್ಲೀಟ್
25 ಕಿನಾನ್ ಚೆನೈ - ಖೇಲೋ ಇಂಡಿಯಾ ಅಥ್ಲೀಟ್
26 ಪ್ರೀತಿ ರಜಕ್ - ಖೇಲೋ ಇಂಡಿಯಾ ಅಥ್ಲೀಟ್
27. ಜೋರಾವರ್ ಸಿಂಗ್ ಸಂಧು
28. ರಾಜೇಶ್ವರಿ ಕುಮಾರ್
29. ಅನಂತಜೀತ್ ಸಿಂಗ್ ನರುಕಾ - ಖೇಲೋ ಇಂಡಿಯಾ ಅಥ್ಲೀಟ್
30 ಗನೆಮತ್ ಸೆಖೋನ್ - ಅಗ್ರ ಕ್ರೀಡಾಪಟು
31 ಅಂಗದ್ವೀರ್ ಸಿಂಗ್ ಬಜ್ವಾ
32. ಪರಿನಾಜ್ ಧಲಿವಾಲ್ - ಖೇಲೋ ಇಂಡಿಯಾ ಅಥ್ಲೀಟ್
33. ಗುರ್ಜೋತ್ ಸಿಂಗ್ ಖಂಗುರಾ - ಅಗ್ರ ಅಥ್ಲೀಟ್
34. ದರ್ಶನಾ ರಾಥೋಡ್ - ಖೇಲೋ ಇಂಡಿಯಾ ಅಥ್ಲೀಟ್
ರಾಸಾಯನಿಕ ಮತ್ತು ರಸಗೊಬ್ಬರ ಸಚಿವಾಲಯ
ಏಪ್ರಿಲ್ 2019 - ಜನವರಿ 2020 ರಲ್ಲಿ ರೂ. 2.68 ಲಕ್ಷ ಕೋಟಿ ಮೌಲ್ಯದೊಂದಿಗೆ, ಮೊದಲ ಬಾರಿಗೆ ರಫ್ತು ವಿಭಾಗದಲ್ಲಿ ಅಗ್ರಸ್ಥಾನ ಪಡೆದಿದ್ದಕ್ಕಾಗಿ ರಾಸಾಯನಿಕ ಮತ್ತು ಪೆಟ್ರೋಕೆಮಿಕಲ್ಸ್ ಉದ್ಯಮವನ್ನು ಕೇಂದ್ರ ಸಚಿವ ಶ್ರೀ ಡಿ.ವಿ.ಸದಾನಂದ ಗೌಡ ಅವರು ಅಭಿನಂದಿಸಿದರು
ಏಪ್ರಿಲ್ 2019 - ಜನವರಿ 2020 ರಲ್ಲಿ ರೂ. 2.68 ಲಕ್ಷ ಕೋಟಿ ಮೌಲ್ಯದೊಂದಿಗೆ, ಮೊದಲ ಬಾರಿಗೆ ರಫ್ತು ವಿಭಾಗದಲ್ಲಿ ಅಗ್ರಸ್ಥಾನ ಪಡೆದಿದ್ದಕ್ಕಾಗಿ ರಾಸಾಯನಿಕ ಮತ್ತು ಪೆಟ್ರೋಕೆಮಿಕಲ್ಸ್ ಉದ್ಯಮವನ್ನು ಕೇಂದ್ರ ಸಚಿವ ಶ್ರೀ ಡಿ.ವಿ.ಸದಾನಂದ ಗೌಡ ಅವರು ಅಭಿನಂದಿಸಿದರು
ಕೇಂದ್ರ ರಾಸಾಯನಿಕ ಮತ್ತು ರಸಗೊಬ್ಬರಗಳ ಸಚಿವ ಶ್ರೀ ಡಿ.ವಿ. ಸದಾನಂದ ಗೌಡ ಅವರು ಮೊದಲ ಬಾರಿಗೆ ದೇಶದ ಉನ್ನತ ರಫ್ತು ಕ್ಷೇತ್ರವಾಗಿ ಮಾಡಿದ್ದಕ್ಕಾಗಿ ರಾಸಾಯನಿಕಗಳು ಮತ್ತು ಪೆಟ್ರೋಕೆಮಿಕಲ್ಸ್ ಉದ್ಯಮ ಕ್ಷೇತ್ರವನ್ನು ಅಭಿನಂದಿಸಿದ್ದಾರೆ. ಜಗತ್ತಿಗೆ ಗುಣಮಟ್ಟದ ರಾಸಾಯನಿಕಗಳನ್ನು ಮತ್ತು ಪೆಟ್ರೋಕೆಮಿಕಲ್ಸ್ ಪೂರೈಸುವ ಮೂಲಕ ರಾಸಾಯನಿಕಗಳನ್ನು ತಯಾರಿಸಿವ ಪ್ರಮುಖ ಜಾಗತಿಕ ಕೇಂದ್ರವನ್ನಾಗಿ ಭಾರತವನ್ನು ಮಾಡಲು ಸಂಪೂರ್ಣ ಬೆಂಬಲದ ಭರವಸೆಯನ್ನು ಸಚಿವರು ನೀಡಿದ್ದಾರೆ.
“ನನ್ನ ರಾಸಾಯನಿಕ ಮತ್ತು ಪೆಟ್ರೋಕೆಮಿಕಲ್ಸ್ ಇಲಾಖೆಯ ನಿರಂತರ ಪ್ರಯತ್ನಗಳಿಂದಾಗಿ ಈ ಉದ್ಯಮಕ್ಷೇತ್ರವು ಮೊದಲ ಬಾರಿಗೆ ರಫ್ತು ಮಾಡುವ ವಿಭಾಗದಲ್ಲಿ ಅಗ್ರಸ್ಥಾನಕ್ಕೆ ಬರಲು ಸಾಧ್ಯವಾಗಿದೆ ” ಎಂದು ಈ ಸಾಧನೆಯಲ್ಲಿ ತಮ್ಮ ಇಲಾಖೆ ವಹಿಸಿರುವ ಪ್ರಮುಖ ಪಾತ್ರವನ್ನು ಸಚಿವ ಶ್ರೀ ಡಿ.ವಿ.ಸದಾನಂದ ಗೌಡ ಅವರು ಟ್ವೀಟ್ನಲ್ಲಿ ಸಂದೇಶದಲ್ಲಿ ಉಲ್ಲೇಖಿಸಿದ್ದಾರೆ
"ಏಪ್ರಿಲ್ 2019 ರಿಂದ ಜನವರಿ 2020 ರ ಅವಧಿಯಲ್ಲಿ ರಾಸಾಯನಿಕಗಳ ರಫ್ತು ಹಿಂದಿನ ಅವಧಿಗೆ ಹೋಲಿಸಿದರೆ 7.43% ರಷ್ಟು ಹೆಚ್ಚಾಗಿದೆ. ಈ ಅವಧಿಯಲ್ಲಿ ಒಟ್ಟು ರಾಸಾಯನಿಕಗಳ ರಫ್ತು ರೂ. 2.68 ಲಕ್ಷ ಕೋಟಿ ಮೌಲ್ಯವಿದ್ದು, ಇದು ಒಟ್ಟು ರಫ್ತಿನ 14.35% ರಷ್ಟಿದೆ" ಎಂದು ಸಚಿವ ಶ್ರೀ ಡಿ.ವಿ.ಸದಾನಂದ ಗೌಡ ಅವರು ಮಾಹಿತಿ ನೀಡಿದರು.
ಯುವಜನ ವ್ಯವಹಾರಗಳು ಮತ್ತು ಕ್ರೀಡಾ ಸಚಿವಾಲಯ
ಕೇಂದ್ರ ಸರ್ಕಾರದ ಕ್ರೀಡಾ ಕೋಟಾ ನೇಮಕಾತಿಯಲ್ಲಿ 21 ಹೊಸ ಕ್ರೀಡಾ ವಿಭಾಗಗಳ ಸೇರ್ಪಡೆ: ಶ್ರೀ ಕಿರಣ್ ರಿಜಿಜು
ಕೇಂದ್ರ ಸರ್ಕಾರದ ಕ್ರೀಡಾ ಕೋಟಾ ನೇಮಕಾತಿಯಲ್ಲಿ “ಮಲ್ಲಕಂಬ” ಮತ್ತು “ಸೆಪಕ್ ತಕ್ರವ್” ಸೇರಿ 21 ಹೊಸ ಕ್ರೀಡೆಗಳನ್ನು ಸೇರಿಸಲಾಗಿದೆ. ಭಾರತ ಸರ್ಕಾರದ ಸಚಿವಾಲಯಗಳು, ಇಲಾಖೆಗಳಲ್ಲಿ “ಸಿ” ಗುಂಪಿನ ಹುದ್ದೆಗೆ ಕ್ರೀಡಾ ಕೋಟಾದಡಿ ಅರ್ಹ ಕ್ರೀಡಾಪಟುಗಳನ್ನು ನೇಮಕಮಾಡಿಕೊಳ್ಳಬಹುದಾಗಿದೆ.
ಹೊಸದಾಗಿ ಸೇರಿಸಲಾದ ಕ್ರೀಡೆಗಳು ಈ ಕೆಳಕಂಡಂತಿದೆ.
|
|
ಕ್ರಮ ಸಂಖ್ಯೆ.
|
|
ಕ್ರೀಡೆಗಳ ಹೆಸರು
|
|
ಕ್ರಮ ಸಂಖ್ಯೆ.
|
|
ಕ್ರೀಡೆಗಳ ಹೆಸರು
|
|
-
|
|
ಬೇಸ್ ಬಾಲ್
|
|
-
|
|
ಬಾಡಿ ಬಿಲ್ಡಿಂಗ್
|
|
-
|
|
ಸೈಕಲ್ ಪೋಲೋ
|
|
-
|
|
ಕಿವುಡರ ಕ್ರೀಡೆಗಳು
|
|
-
|
|
ಫೆನ್ಸಿಂಗ್
|
|
-
|
|
ಕುಡೋ
|
|
-
|
|
ಮಲ್ಲಕಂಬ
|
|
-
|
|
ಮೋಟಾರ್ ಸ್ಪೋರ್ಟ್ಸ್
|
|
-
|
|
ನೆಟ್ ಬಾಲ್
|
|
-
|
|
ಪ್ಯಾರಾ ಸ್ಪೋರ್ಟ್ಸ್ (ಪ್ಯಾರಾ ಒಲಿಂಪಿಕ್ – ಪ್ಯಾರಾ ಏಷ್ಯನ್ ಗೇಮ್ಸ್ ನ ಕ್ರೀಡೆಗಳು ]
|
|
-
|
|
ಪೆನ್ಕಾಕ್ ಸಿಲಾಟ್
|
|
-
|
|
ಶೂಟಿಂಗ್ ಬಾಲ್
|
|
-
|
|
ರೋಲ್ ಬಾಲ್
|
|
-
|
|
ರಗ್ಬಿ
|
|
-
|
|
ಸಪಕ್ ಟಕ್ರವ್
|
|
-
|
|
ಸಾಪ್ಟ್ ಟೆನ್ನಿಸ್
|
|
-
|
|
ತೆನ್ ಪಿನ್ ಬೌಲಿಂಗ್
|
|
-
|
|
ಟ್ರೈಥ್ಲೋನ್
|
|
-
|
|
ತುಗ್ ಆಪ್ ವಾರ್
|
|
-
|
|
ವುಷು
|
|
-
|
|
ಟೆನ್ನಿಸ್ ಬಾಲ್ ಕ್ರಿಕೆಟ್
|
|
|
|
- ಯುವ ವ್ಯವಹಾರಗಳು ಮತ್ತು ಕ್ರೀಡಾ ಸಚಿವ ಶ್ರೀ ಕಿರೆಣ್ ರಿಜಿಜು ರಾಜ್ಯಸಭೆಗೆ ನೀಡಿದ ಲಿಖಿತ ಉತ್ತರದಲ್ಲಿ ಈ ಮಾಹಿತಿನೀಡಿದ್ದಾರೆ.